cyanic-selkie/wikianc huggingface dataset:
Ρομπέρτο Ροσσελλίνι
Κληρονομιά του έργου του
Ο Μάρτιν Σκορσέζε αναγνώρισε στον Ροσελίνι δημιουργική επιρροή στο ντοκιμαντέρ του Το ταξίδι μου στην Ιταλία (ο τίτλος ο ίδιος θυμίζει αυτόν του Ροσελίνι). Ο Σκορσέζε σημειώνει στο ντοκιμαντέρ του ότι σε αντίθεση με σκηνοθέτες που συχνά γίνονται πιο συγκρατημένοι και πιο συντηρητικοί στιλιστικά κατά τη διάρκεια της σταδιοδρομίας τους, ο Ροσελίνι γίνονταν όλο και πιο αντισυμβατικός και ήταν συνεχώς πειραματιζόταν με νέες μορφές και τεχνικές προκλήσεις. Ο Σκορσέζε τονίζει ιδιαίτερα τη σειρά βιογραφιών που έκανε ο Ροσελίνι την δεκαετία του 1960 από ιστορικές προσωπικότητες και, παρόλο που ο ίδιος δεν το συζητά λεπτομερώς, ξεχωρίζει το Η κατάληψη της εξουσίας από τον Λουδοβίκο ΙΔ΄ με έπαινο. Αντικείμενα σχετικά με τις ταινίες του Ροσελίνι υλικά και προσωπικά έγγραφα βρίσκονται σήμερα στα κινηματογραφικά αρχεία του Πανεπιστημίου Γουέσλιαν όπου μπορούν να έχουν πλήρη πρόσβαση επιστήμονες και ειδικοί στα μέσα ενημέρωσης από όλο τον κόσμο. Ο γιος του Ροσελίνι, Ρένζο, δημιουργεί την Οπτικοακουστική Εγκυκλοπαίδεια της Ιστορίας του Ρομπέρτο Ροσελίνι, μια εγκυκλοπαίδεια που περιλαμβάνει όλα τα έργα, συνεντεύξεις του Ροσελίνι, και άλλο υλικό από το αρχείο Ροσελίνι. Η εγκυκλοπαίδεια για την ώρα υπάρχει σε μορφή πρωτοτύπου.
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ρώμη Κατηγορία:Ιταλοί άθεοι Κατηγορία:Ιταλοί σκηνοθέτες κινηματογράφου
Εμράχ (τραγουδιστής)
Ο Εμράχ (Emrah Erdoğan) είναι Τούρκος τραγουδιστής, ηθοποιός, σεναριογράφος και σκηνοθέτης.
Δισκογραφία
01. Αγά μου, αγά μου (1983)
02. Τριαντάφυλλό μου (1984)
03. Πληγωμένος (1985)
04. Κεφάλια κάτω (1986)
05. Δεν χωρίζω (1987)
06. Χαιρετίσματα στην αγαπημένη μου (1988)
07. Είμαι στα πάνω μου (1988)
09. Καλώς ήρθες, τριαντάφυλλό μου (1990)
10. Όταν μου γελάς (1991)
11. Έλα τώρα (1993)
14. Νοσταλγία (1997)
15. Dura Dura (1998)
16. Έϊ Οπ (2000)
17. ΑΡ-Ι (2002)
18. Είσαι υπέροχη (2004)
19. Γύρνα (2005)
20. Πως σε λένε; (2006)
21. Τα καλύτερα του Εμράχ (2007)
22. Yelpaze (2008)
Εξωτερικοί σύνδεσμοι
Ερντογάν Εμράχ
Ομοσπονδία Ποδοσφαίρου Καμερούν
thumb|100px|Παλαιό λογότυπο Η Ομοσπονδία Ποδοσφαίρου Καμερούν (γαλλικά: Fédération Camerounaise de Football, FECAFOOT) είναι το όργανο διοίκησης του ποδοσφαίρου στο Καμερούν. Εδρεύει στο Γιαουντέ και είναι μέλος της CAF. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Καμερούν.
Τα επαγγελματικά πρωταθλήματα της χώρας διοργανώνονται από την Ένωση Επαγγελματικού Ποδοσφαίρου Καμερούν (LFPC) υπό την εποπτεία της Ομοσπονδίας Ποδοσφαίρου Καμερούν.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Κατηγορία:Ποδόσφαιρο στη Καμερούν
Φρειδερίκος Α΄ του Βωντεμόν
Ο Φρειδερίκος Α΄ (Ferry Ier de Vaudémont, 1368 - 25 Οκτωβρίου 1415) από τον Οίκο της Λωρραίνης ήταν, λόγω του γάμου του, κόμης του Βωντεμόν.
Βιογραφία
Ήταν ο δευτερότοκος γιος του Ιωάννη Α΄ δούκα της Λωρραίνης και της Σοφίας, κόρης του Έμπερχαρτ Β΄ κόμη της Βυρτεμβέργης.
Μεγαλύτερος αδελφός του ήταν ο Κάρολος Β΄ δούκας της Λωρραίνης. Νυμφεύτηκε τη Μαργαρίτα του Βωντεμόν, διάδοχο της κομητείας του Βωντεμόν και του Ζουανβίλ. Επειδή ο Κάρολος Β΄ δεν είχε γιο, το δουκάτο της Λωρραίνης πέρασε με τον γάμο της κόρης του στον Οίκο των Βαλουά-Ανζού. Ο Φρειδερίκος Α΄ με τον γάμο του έκανε να αποκτήσει ο Οίκος του την κομητεία του Βωντεμόν. Πάντρεψε τον έγγονό του Φρειδερίκο Β΄ με τη Γιολάντα των Βαλουά-Ανζού. Το 1473 απεβίωσε ο τελευταίος του Οίκου των Βαλουά-Ανζού, ο Νικόλαος Α΄ δούκας της Λωρραίνης, που ήταν ανιψιός της Γιολάντας και το δουκάτο του περιήλθε στον γιο της Γιολάντας και του Φρειδερίκου Β΄, τον Ρενέ Β΄. Έτσι το δουκάτο επέστρεψε στον Οίκο της Λωρραίνης.
Ο Φρειδερίκος Α΄ σκοτώθηκε στην μάχη του Αζενκούρ και τον διαδέχθηκε ο μόνος γιος του Αντώνιος ως κόμης του Βωντεμόν.
Οικογένεια
Νυμφεύτηκε το 1393 τη Μαργαρίτα, κόρη και κληρονόμο του Ερρίκου Ε΄ κόμη του Βωντεμόν και κυρίου του Ζουανβίλ και είχε τέκνα:
Παραπομπές
Κατηγορία:Οίκος του Βωντεμόν
Κουτσούκ Καϊμακλί
To Κιουτσούκ Καϊμακλί είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία, σύμφωνα με την οποία ανήκει στη συνοικία Ομορφίτα. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Κιουτσούκ στα τούρκικα σημαίνει μικρό. Ο προσδιορισμός μικρό χρησιμοποιείτο ώστε να γίνεται διάκριση μεταξύ της Ομορφίτας και του Καϊμακλίου, ο οποίος ήταν γνωστός σαν Μπουγιούκ Καϊμακλί, δηλαδή σαν Μεγάλο Καϊμακλί.
Γουίλιαμ Όλμαν
Ο Γουίλιαμ Όλμαν (αγγλ. William Allman, 7 Φεβρουαρίου 1776 – 8 Δεκεμβρίου 1846) ήταν Ιρλανδός βοτανολόγος, καθηγητής της Βοτανικής στο Πανεπιστήμιο του Δουβλίνου, και ιατρός.
Κουτσούκ Καϊμακλί
Η ονομασία Καϊμακλί προέρχεται από την τούρκικη λέξη kaymak (καϊμάκκιν). Καϊμάκκιν είναι ο αφρός που σχηματίζεται στην επιφάνεια του γάλακτος ή του καφέ όταν βράσει. Η περιοχή πήρε την ονομασία της κατά την Τουρκοκρατία και σημαίνει χώρος που κατασκευάζεται καϊμάκκιν ή/και ξινόγαλα. Στο Καϊμακλί κατασκευαζόταν καϊμάκκιν. Με την ονομασία αυτή λεγόταν τα παλιά χρόνια το βούτυρο από γάλο. Το Καϊμακλί ήταν γνωστό για το γιαούρτι και τα γαλακτοκομικά προϊόντα του.
Γουίλιαμ Όλμαν
Ο Όλμαν γεννήθηκε στο Κίνγκστον της Τζαμάικα, αλλά οι γονείς του επανεγκαταστάθηκαν στην Ιρλανδία προτού κλείσει τα τέσσερα έτη ηλικίας. Σπούδασε στο Κολέγιο Τρίνιτυ του Πανεπιστημίου του Δουβλίνου, από όπου πήρε πτυχίο το 1796 και τον μεταπτυχιακό τίτλο του ιατρού το 1804. Εξάσκησε την ιατρική στην πόλη Κλόνμελ έως το 1809, οπότε εκλέχθηκε καθηγητής της Βοτανικής στο Πανεπιστήμιο του Δουβλίνου. Λίγο αργότερα γνωρίσθηκε με τον σημαντικό βοτανολόγο Ρόμπερτ Μπράουν (γνωστό από την κίνηση Μπράουν), με τον οποίο παρέμειναν ισόβιοι φίλοι. Το 1812 ο Όλμαν διοργάνωσε διαλέξεις «επί του συστήματος της Φύσεως». Διετήρησε την έδρα της Βοτανικής έως το 1844, οπότε τον διαδέχθηκε σε αυτή ο μακρινός συγγενής του Τζωρτζ Τζέιμς Όλμαν. Ο Γουίλιαμ πέθανε δύο χρόνια αργότερα, σε ηλικία 70 ετών.
Κουτσούκ Καϊμακλί
Αθλητισμός
Η ομώνυμη ποδοσφαιρική ομάδα Κουτσούκ Καϊμακλί έχει κατακτήσει 4 Πρωταθλήματα ΤΔΒΚ (1963, 1985, 1986, 2011)
Γουίλιαμ Όλμαν
Ο γιος του Γουίλιαμ Όλμαν, ο Τζωρτζ Τζόνστον Όλμαν, σπούδασε μαθηματικά και έγραψε σημαντικό έργο σχετικά με την ιστορία των αρχαίων ελληνικών μαθηματικών.
Κουτσούκ Καϊμακλί
Παραπομπές
Κατηγορία:Οικισμοί στην Επαρχία Λεφκόσα
Γουίλιαμ Όλμαν
Πηγές
Κατηγορία:Βοτανολόγοι Κατηγορία:Ιρλανδοί επιστήμονες
Κώστας Χαραλαμπίδης (καλαθοσφαιριστής)
Ο Κώστας Χαραλαμπίδης (Θεσσαλονίκη, 5 Απριλίου 1976), είναι Έλληνας πρώην καλαθοσφαιριστής και νυν προπονητής καλαθοσφαίρισης. Έχει ύψος 1,89 μέτρα και αγωνίστηκε στις θέσεις πόιντ γκαρντ και σούτινγκ γκαρντ. Σήμερα αποτελεί βοηθό προπονητή στην ομάδα του Περιστερίου.
Ως αθλητής
Ο Χαραλαμπίδης ξεκίνησε την πολυετή καριέρα του από το Μακεδονικό Νεάπολης, εκτίοντας στην ομάδα δύο θητείες (1997-2002 και 2004-06) τόσο στην Α2 όσο και στην Α1 Εθνική Κατηγορία. Μάλιστα με τον Μακεδονικό αγωνίστηκε στον τελικό του Uleb Cup το 2004-05. Ενδιάμεσα αγωνίστηκε κατά τη διετία 2002-04 με τα χρώματα της Ολύμπιας Λάρισας. Το καλοκαίρι του 2006 μετακόμισε νοτιότερα και συγκεκριμένα στο Μαρούσι στο οποίο προσέφερε τις υπηρεσίες του για τρία χρόνια, μέχρι το 2009. Ακολούθως έλαβε μεταγραφή στον Πανελλήνιο για την περίοδο 2009-10. Με το Μαρούσι έφτασε και στο Final Four του EuroCup το 2010. Το καλοκαίρι του 2010 επέστρεψε στη Θεσσαλονίκη, αυτή τη φορά για λογαριασμό του Άρη. Την περίοδο 2011-12 φόρεσε τη φανέλα του Κ.Α.Ο. Δράμας, ενώ στο τέλος της χρονιάς κλήθηκε από την ιταλική Μπρίντιζι για να αντικαταστήσει έναν τραυματία παίκτη. Παίζοντας σε ένα και μοναδικό ματς της δεύτερης κατηγορίας της Ιταλίας σημείωσε 17 πόντους σε 27 λεπτά, βοηθώντας την ομάδα να κατακτήσει την κορυφή της τελικής βαθμολογίας. Το φθινόπωρο του 2012 υπέγραψε συμβόλαιο με την ομάδα του ΠΑΟΚ. Αποσύρθηκε από την ενεργό δράση οριστικά το 2016 έχοντας χάσει στην ουσία τις δύο τελευταίες σεζόν λόγω τραυματισμού.
Ως προπονητής
Το 2016, έγινε βοηθός προπονητή στον ΠΑΟΚ, θέση που κατείχε μέχρι το 2019. Το 2019 προβιβάστηκε σε πρώτο προπονητή της ομάδας, ωστόσο στις 2 Φεβρουαρίου 2020, παραιτήθηκε από την θέση.
Το καλοκαίρι του 2020, έγινε μέλος του προπονητικού τιμ της ομάδας του Παναθηναϊκού, υπό τον Γιώργο Βόβορα και αργότερα υπό τον Οντέντ Κάτας. Στις 9 Μαΐου, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στις 12 Απριλίου 2022, αποτέλεσε παρελθόν από την ομάδα μαζί με τον Δημήτρη Πρίφτη, μετά τα αποτυχημένα αποτελέσματα σε Ευρωλίγκα, Κύπελλο και Πρωτάθλημα Ελλάδας.
Στις 29 Ιουνίου 2022, συμφώνησε να αποτελεί βοηθό προπονητή του Βασίλη Σπανούλη, στην ομάδα του Περιστερίου.
Με την Εθνική Ελλάδας
Έχει ακόμη αγωνιστεί σε 6 αγώνες φορώντας το εθνόσημο: τρεις στο Βαλκανικό Πρωτάθλημα Παίδων του 1981 και άλλες τρεις 30 χρόνια μετά, σε διεθνές τουρνουά. Αξιοσημείωτα, ο καλαθοσφαιριστής αγωνίστηκε για πρώτη φορά σε All-Star Game σε ηλικία 33 ετών (Ξάνθη, 2009), ενώ είχε συμπληρώσει τα 35 όταν δέχτηκε πρόσκληση από την Ε.Ο.Κ. για συμμετοχή στην Εθνική Ελλάδος μεσούσης της προετοιμασίας της τελευταίας για το Ευρωμπάσκετ της Λιθουανίας. Η σκέψη ανήκε στον Ηλία Ζούρο ο οποίος γνώριζε και εκτιμούσε ιδιαιτέρως το Χαραλαμπίδη από την κοινή και απολύτως επιτυχημένη θητεία τους στον Πανελλήνιο. Εν τέλει ο Θεσσαλονικιός γκαρντ συμμετείχε μόνο στα Τουρνουά της Κύπρου και του Ρίμινι, ωστόσο ο ομοσπονδιακός προπονητής τον ευχαρίστησε δημοσίως μέσω μιας επίσημης ανακοίνωσης και του και του ευχήθηκε «το καλύτερο δυνατό για τη συνέχεια της καριέρας του».
Άλλες πληροφορίες
Ο Κώστας Χαραλαμπίδης έχει δύο γιους.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Μακεδονικού Κατηγορία:Καλαθοσφαιριστές Ολύμπιας Λάρισας Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Άρη Κατηγορία:Καλαθοσφαιριστές ΚΑΟΔ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Νιου Μπάσκετ Μπρίντιζι Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Προπονητές καλαθοσφαίρισης ΠΑΟΚ Κατηγορία:Προπονητές καλαθοσφαίρισης ΠΑΟ
76
Η τρέχουσα σελίδα αφορά το έτος 76 κατά το Γρηγοριανό ημερολόγιο
Θάνατοι
Κατηγορία:Έτη
Γέφυρα του Νεϊγί
Η γέφυρα του Νεϊγί είναι αυτοκινητιστικός (RN 13) και σιδηροδρομικός (γραμμή 1 του μετρό) δρόμος που διασχίζει τον Σηκουάνα μεταξύ Νεϊγί-συρ-Σεν (στην δεξιά όχθη) και Κουρμπεβουά και Πυτώ (στην αριστερή όχθη), στον γαλλικό νομό των Ω-ντε-Σεν. Απέναντι από την επιχειρηματική συνοικία της Λα Ντεφάνς, αποτελεί τμήμα του ιστορικού άξονα του Παρισιού.
Ιστορία
Η πρώτη γέφυρα του Νεϊγί ήταν μια ξύλινη γέφυρα, που κατασκευάστηκε μετά την πτώση ενός τμήματος της άμαξας στην οποία επέβαιναν ο Ερρίκος Δ΄ και η Μαρία των Μεδίκων, τον Ιούνιο του 1606. Στα τέλη του 1654, ο Μπλαιζ Πασκάλ είχε ατύχημα : τα άλογα της άμαξάς του πέρασαν πάνω από το στηθαίο και αυτή, παρολίγον, να την ακολουθήσει. Ευτυχώς, τα δεσμά που συνέδεαν τα άλογα με την άμαξα κόπηκαν, με αποτέλεσμα η άμαξα να παραμείνει σε ισορροπία στην άκρη της γέφυρας. Ο Πασκάλ και οι φίλοι του γλίτωσαν, αλλά ο πρώτος υπέστη σοκ και παρέμεινε κλινήρης επί δύο εβδομάδες.
Η δεύτερη γέφυρα (1774), μία γέφυρα με πέντε πετρόκτιστα τόξα έκτασης 219 μέτρων μήκους, σχεδιάστηκε από τον επιστήμονα Ζαν-Ροντόλφ Περονέ, ιδρυτή της École des ponts et chaussées. thumb|left|Άγαλμα του Ζαν-Ροντόλφ Περονέ.
Το 1992, η γέφυρα επεκτάθηκε με την τοποθέτηση πρόσθετων μεταλλικών τόξων ώστε να υπάρχει η δυνατότητα να περνάει, επιγείως, η επεκταμένη γραμμή 1 του μετρό μέχρι την Λα Ντεφάνς.
Η γέφυρα αποτελείται, ουσιαστικά, από δύο γέφυρες : η πρώτη έκτασης 67 μέτρων μεταξύ του Νεϊγί και της Ιλ ντε Πυτώ και η δεύτερη έκτασης 87 μέτρων μεταξύ της Ιλ ντε Πυτώ και της Κουρμπεβουά. Ένα άγαλμα του Ζαν-Ροντόλφ Περονέ βρίσκεται στην βάση της γέφυρας στο ανατολικό άκρο της Ιλ ντε Πυτώ.
Στη νότια πλευρά, μία μεγάλη σκάλα, που βρίσκεται στα μέσα της γέφυρας, δίνει την δυνατότητα πρόσβασης από τους πεζούς στην Ιλ ντε Πυτώ.
Στη διάρκεια μιας καταμέτρησης που πραγματοποιήθηκε το 2007 με την βοήθεια της DIRIF, η μέση ημερήσια οδική κίνηση ανά έτος φτάνει στα 161,340 αυτοκίνητα.
Παραπομπές
Κατηγορία:Γέφυρες στη Γαλλία Κατηγορία:Κτίρια και κατασκευές στο Παρίσι Νειγι Κατηγορία:Σιδηροδρομικές μεταφορές στη Γαλλία
Ζέκα
Ο Ζοζέ Κάρλος Γκονσάλβες Ροντρίγκες (José Carlos Gonçalves Rodrigues, Λισαβόνα, 31 Αυγούστου 1988), περισσότερο γνωστός ως Ζέκα, είναι Έλληνας επαγγελματίας ποδοσφαιριστής που αγωνίζεται ως μέσος στον Παναθηναϊκό και την Εθνική Ελλάδος.
Πρώιμα βήματα
Άρχισε το άθλημα σε ηλικία 10 ετών από τις ακαδημίες της Κάσα Πία και στα 19 του προωθήθηκε στην α' ομάδα. Την πρώτη του χρονιά κατέκτησε το τοπικό πρωτάθλημα Λισαβόνας, ενώ τη μεθεπόμενη το αντίστοιχο του 5ου ομίλου της Δ' κατηγορίας Πορτογαλίας και την άνοδο στη Γ'.
Βιτόρια ντε Σετούμπαλ
Αμέσως έπειτα μετακινήθηκε στο υψηλότερο ποδοσφαιρικό επίπεδο της χώρας, συμφωνώντας με τη Βιτόρια ντε Σετούμπαλ. Κατά τη διάρκεια της μοναδικής του περιόδου με εκείνη πραγματοποίησε 26 συμμετοχές στο πρωτάθλημα, τις μισές ως βασικός και αγωνιζόμενος 1.603 λεπτά συνολικά, με τον σύλλογο να εξασφαλίζει άνετα την παραμονή του από τη 12η θέση της τελικής κατάταξης.
Παναθηναϊκός
Στις 29 Ιουλίου 2011 και με τη Σετούμπαλ να εισπράττει 380 χιλιάδες ευρώ, υπέγραψε συμβόλαιο 4ετούς διάρκειας στον Παναθηναϊκό, αποτελώντας προσωπική επιλογή του προπονητή Ζεσουάλδο Φερέιρα που είχε άποψη για την αξία του παίκτη από την κοινή πατρίδα τους. Μετά την αποχώρηση του Λουκά Βύντρα, ανέλαβε καθήκοντα πρώτου αρχηγού στην ομάδα, ενώ έναν χρόνο πριν τη λήξη του συμβολαίου του, αυτό επεκτάθηκε έως το 2017 με ετήσιες απολαβές άνω των 300 χιλιάδων. Ο Ζέκα σε διάστημα τριών αγωνιστικών περιόδων με τον Παναθηναϊκό, αναδείχθηκε δευτεραθλητής τρεις φορές (2011-12, 2013-14 και 2014-15) και κυπελλούχος Ελλάδας 2013-14. Συνολικά με τον Παναθηναϊκό σε όλες τις διοργανώσεις μέτρησε 248 εμφανίσεις με 7 γκολ και 23 ασίστ.
Κοπεγχάγη
Το καλοκαίρι του 2017 ανακοινώθηκε η μεταγραφή του στην Κοπεγχάγη.
Αρντές (ποταμός)
Ο ποταμός Αρντές (γαλλικά: Ardèche, οξιτανικά: Ardecha) είναι ποταμός της νότιας Γαλλίας μήκους 125 χιλιομέτρων, δεξιός παραπόταμος του Ροδανού. Έδωσε το όνομά του στο νομό Αρντές που διασχίζει, αλλά η λεκάνη απορροής του εκτείνεται επίσης στους νομούς Λοζέρ και Γκαρ.
Γεωγραφικά στοιχεία
εναλλ.=|αριστερά|μικρογραφία|250x250εσ|Ο ποταμός Αρντές συμβάλλει στον [[Ροδανός|Ροδανό]] Η πηγή του βρίσκεται στα ανατολικά της Κεντρικής οροσειράς (Μασίφ Σαντράλ), στην περιοχή Βιβαραί, κοντά στο χωριό Αστέτ, σε ύψος 1.467 μέτρα. Μετά τις κοινότητες Ωμπενά και Ριόνς δέχεται τα ύδατα του Σασεζάκ, κύριου παραπόταμού του και του ποταμού Μπωμ. Συμβάλλει στον Ροδανό κοντά στο Πον-Σαιντ-Εσπρί, βορειοδυτικά της κοινότητας Οράνζ. Ο ποταμός έδωσε το όνομά του στον γαλλικό νομό Αρντές.
Υδρολογία
αριστερά|μικρογραφία|290x290εσ|Ο ποταμός σε πλημμύρα τον Νοέμβριο 2006 Ο ποταμός έχει μέσο όρο εκροής 65 κυβικά μέτρα ανά δευτερόλεπτο (2.300 cu ft / s), αλλά αντιμετωπίζει σοβαρές πλημμύρες την άνοιξη και το φθινόπωρο, ακόμη και σε περιόδους πολύ χαμηλών υδάτων το καλοκαίρι. Κατά τη διάρκεια των συμβάντων πλημμύρας το 1827, 1890 και 1924, έφτασε τα 7.800 κυβικά μέτρα ανά δευτερόλεπτο και η στάθμη του νερού αυξήθηκε σε ρεκόρ 21,4 μέτρα στο φαράγγι.
Η νομαρχία της Αρντές έθεσε σε λειτουργία από τον Ιούνιο του 2005 ένα αυτόματο σύστημα, ο στόχος του οποίου είναι να μεταδίδει τακτικά ενημερωτικά μηνύματα, ώστε να επιτρέπεται η παρακολούθηση οποιουδήποτε σοβαρού συμβάντος και να δίνει ακριβείς πληροφορίες για την εξέλιξη των πλημμυρών.
Τουριστικά αξιοθέατα
μικρογραφία|Τοιχογραφία από το [[σπήλαιο Σωβέ]]
Εξωτερικοί σύνδεσμοι
Κατηγορία:Ποταμοί της Γαλλίας
Ανδρέας Λυκουρέντζος
Βιογραφικά Στοιχεία
Γεννήθηκε στην Τρίπολη της Αρκαδίας το 1957. Σήμερα κατοικεί στην Αθήνα με την σύζυγό του Ευδοξία Mπασδεκοπούλου και την κόρη τους Μαρία-Άννα.
Σπουδές
Πτυχιούχος του τμήματος Πολιτικής Επιστήμης του Παντείου Πανεπιστημίου, με ειδίκευση στη Συγκριτική Πολιτική Ανάλυση. Παρακολούθησε δύο μεταπτυχιακούς κύκλους σπουδών στο ίδιο Πανεπιστήμιο. Σπούδασε επίσης Τεχνολόγος Ηλεκτρολόγος Μηχανικός - ΚΑΤΕΕ Αθηνών.
Επαγγελματικά
Το 1981 προσελήφθη στην Ε.Α.Β κι εργάστηκε ως βιομηχανικός εργάτης. Συνεργάστηκε ως πολιτικός αναλυτής και αρχισυντάκτης με το περιοδικό Information (1986-1998). Διετέλεσε διευθυντής σπουδών και δίδαξε Πολιτική Επιστήμη, Θεωρία Επικοινωνίας και Διοίκηση Επιχειρήσεων σε ιδιωτικά κέντρα μεταλυκειακών σπουδών (Ε.Ε.Ο.-ΙΕΚ ΑΚΜΗ 1992-94). Στέλεχος της διοίκησης του Ομίλου Compupress A.E. και της Compulink (1994-1999). Επιστημονικός συνεργάτης της εταιρείας δημοσκοπήσεων ALCO, την περίοδο 2000-2004.
Πολιτική Σταδιοδραμία
Εξελέγη για πρώτη φορά βουλευτής Αρκαδίας ΝΔ στις εκλογές του 2004 και επανεξελέγη το 2007, το 2009 και το 2012. Kατά την Κοινοβουλευτική Περίοδο 2004-2007, διετέλεσε μέλος των Διαρκών Επιτροπών Κοινωνικών Υποθέσεων και Δημόσιας Διοίκησης, της μονίμου Επιτροπής Περιβάλλοντος, της Επιτροπής Μεταναστευτικής Πολιτικής και συμμετείχε στις επιτροπές για την Αναθεώρηση του Συντάγματος και την έγκριση της Ευρωπαϊκής Συνθήκης. Επίσης διετέλεσε αναπληρωματικό μέλος της αντιπροσωπείας της Βουλής στην Ατλαντική Συνέλευση και γραμματέας της Εξεταστικής Επιτροπής για τα εξοπλιστικά προγράμματα (2004).
Μέλος στο Διοικητικό Συμβούλιο Φοιτητικών συλλόγων ως εκπρόσωπος της ΔΑΠ-ΝΔΦΚ και του Κ.Σ. της Εθνικής Σπουδαστικής Ένωσης Ελλάδος (1978-1981). Πρώτος αιρετός αντιπρόεδρος της ΟΝΝΕΔ Αρκαδίας (1977). Μέλος της Εκτελεστικής Επιτροπής της ΟΝΝΕΔ, υπεύθυνος Σπουδαστικού (1979-1981) και Συνδικαλισμού (1984-1985). Το 1985 ακολούθησε τον Κωστή Στεφανόπουλο στην ίδρυση της ΔΗ.ΑΝΑ. και διετέλεσε πρόεδρος της κομματικής νεολαίας. Από το 1991 μέχρι το 2001 ήταν μέλος της Εκτελεστικής Επιτροπής της Διεθνούς Οργάνωσης των Νέων Πολιτικών A.A.Y.P.L ως εκπρόσωπος της Ελλάδας. Μέλος της Κεντρικής Επιτροπής της Νέας Δημοκρατίας στην οποία εκλέγεται συνεχώς από το 1994. Εκδότης του δεκαπενθήμερου εντύπου του κόμματος «Νέα Δημοκρατικά», μέχρι το 2000. Διετέλεσε αναπληρωτής Γραμματέας Πολιτικού Σχεδιασμού της Ν.Δ. την περίοδο 1997- 2000, ως στενός συνεργάτης του Κώστα Καραμανλή. Έχει περάσει από την θέση του Υφυπουργού Εθνικής Παιδείας και Θρησκευμάτων στις κυβερνήσεις της Νέας Δημοκρατίας της περιόδου 2007-2009.
Εξωτερικοί Σύνδεσμοι
Κατηγορία:Βουλευτές Αρκαδίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες πολιτικοί επιστήμονες Κατηγορία:Έλληνες υπουργοί Υγείας Κατηγορία:Έλληνες υφυπουργοί Εθνικής Παιδείας και Θρησκευμάτων
Κατάλογος ποδοσφαιρικών σωματείων Ε.Π.Σ. Ηπείρου
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Ηπείρου.
Σημειώσεις
<references group="σ" />
Πηγές
Κατηγορία:Ε.Π.Σ. Ηπείρου
77
Η τρέχουσα σελίδα αφορά το έτος 77 κατά το Γρηγοριανό ημερολόγιο
Θάνατοι
Κατηγορία:Έτη
Στέφαν Μίκους
Ο Στέφαν Μίκους (Stephan Micus, γεν. 19 Ιανουαρίου 1953) είναι Γερμανός μουσικός και συνθέτης, η μουσική τεχνοτροπία του οποίου είναι ιδιαίτερα επηρεασμένη από τη μελέτη παραδοσιακών οργάνων και μουσικών ακουσμάτων από την Ιαπωνία, την Ινδία, τη Νότια Αμερική, καθώς και άλλες χώρες ανά τον κόσμο. Εκτός από το άλμπουμ The music of stones (1989), σε όλα τα άλλα παίζει όλα τα όργανα των ηχογραφήσεών του, συνδυάζοντας τεχνοτροπίες από διαφορετικές χώρες και χρησιμοποιώντας τα όργανα ιδιότυπα σε κάθε κομμάτι του, από διάφορα υλικά. Συχνά χρησιμοποιεί διαφορετικές ηχογραφήσεις ενός μοναδικού οργάνου προκειμένου να δημιουργήσει ασυνήθιστους συνδυασμούς ήχων. Είναι ένας από τους καλλιτέχνες της ECM Records. Τραγουδά συνήθως σε δικής του επινόησης γλώσσα.
Εξωτερικοί σύνδεσμοι
Κατηγορία:Γερμανοί μουσικοί
Τα Πουλιά της Αμερικής
Τα Πουλιά της Αμερικής (πρωτότυπος αγγλικός τίτλος: The Birds of America) είναι βιβλίο του φυσιοδίφη και ζωγράφου Τζον Τζέιμς Οντιμπόν, που περιέχει εικονογραφήσεις μιας μεγάλης ποικιλίας πουλιών των Ηνωμένων Πολιτειών. Εκδόθηκε για πρώτη φορά ως σειρά σε ενότητες μεταξύ 1827 και 1838, στο Εδιμβούργο και στο Λονδίνο. Δεν συλλέχθηκαν όλα τα δείγματα που απεικονίζονται στο έργο από τον ίδιο τον Οντιμπόν. Μερικά στάλθηκαν σε αυτόν από τον Τζον Κιρκ Τάουνσεντ, ο οποίος τα είχε συγκεντρώσει στην αποστολή του Ναθάνιελ Τζάρβις Γουάιεθ το 1834 με τον Τόμας Νάταλ.
Το έργο αποτελείται από 435 εκτυπώσεις σε φυσικό μέγεθος, χρωματιστές στο χέρι, φτιαγμένες από χαραγμένες πλάκες, διαστάσεων περίπου 99 επί 66 εκατοστά. Περιλαμβάνει εικόνες πέντε εξαφανισμένων πουλιών και τριών ακόμη πιθανώς εξαφανισμένων πτηνών: παρακίτ της Καρολίνα, μεταναστευτικό περιστέρι, πάπια Λαμπραντόρ, άλκα η άπτερος, κότα των ρεικιών και, πιθανώς, των τουρλίδα των Εσκιμώων, δρυοκολάπτης με ιβουάρ ράμφος και συλβία του Μπάχμαν. Οι ιστορικοί τέχνης περιγράφουν το έργο του Οντιμπόν ως υψηλής ποιότητας και τυπωμένο με «καλλιτεχνική φινέτσα». Το υπόβαθρο της φυτικής ζωής σε περίπου 50 από τις μελέτες για τα πουλιά ζωγραφίστηκε από τον βοηθό του Οντιμπόν, Τζόζεφ Μέισον, αλλά δεν πιστώνεται για το έργο του στο βιβλίο. Φωτογράφισε πολλά δείγματα πουλιών, καθώς και μετέφερε και συντήρησε προμήθειες για τον Οντιμπόν. Ωστόσο, ο Οντιμπόν χρησιμοποίησε τα φυτά και τα έντομα φόντου που ζωγράφισε η Μαρία Μάρτιν, μετέπειτα σύζυγος του Τζον Μπάχμαν, με πίστωση. Ο Τζορτζ Λέχμαν προσλήφθηκε για να σχεδιάσει μερικές από τις κούρνιες και τις λεπτομέρειες του φόντου. Ο Οντιμπόν έγραψε επίσης το συνοδευτικό βιβλίο Ορνιθολογικές Βιογραφίες (Ornithological Biographies). δεξιά|μικρογραφία| Πλάκα 1 του [[Τζον Τζέιμς Οντιμπόν, που απεικονίζει μια άγρια γαλοπούλα (Meleagris gallopavo).]]
Εξωτερικοί σύνδεσμοι
Κατηγορία:Μη μυθοπλαστικά βιβλία * Κατηγορία:Πτηνά στην τέχνη
.sa
.sa είναι ο top-level domain κωδικός για τη Σαουδική Αραβία στο Διαδίκτυο.
Τομείς αυτού του τύπου μπορούν να καταχωρηθούν μέσω του SaudiNIC, ενός τμήματος της Επιτροπής Επικοινωνιών και Πληροφορικής της Σαουδικής Αραβίας. Ο αντίστοιχος κωδικός στο αραβικό αλφάβητο είναι ο السعودية.
Οι τομείς δεύτερου επιπέδου που είναι επίσημα ανοιχτοί για εγγραφές τρίτου επιπέδου είναι:
Διεθνοποιημένος τομέας κορυφαίου επιπέδου
Η Σαουδική Αραβία ήταν μία από τις πρώτες χώρες που αιτήθηκαν τους νέους κώδικες κορυφαίου επιπέδου διεθνοποιημένου ονόματος τομέα από την Εταιρεία Διαδικτύου για Ανατεθειμένα Ονόματα και Αριθμούς (ICANN) το 2009. Τον Ιανουάριο του 2010, ο ICANN ανακοίνωσε ότι ο διεθνοποιημένος σαουδικός τομέας (xn--mgberp4a5d4ar, السعودية) είναι ένας από τους πρώτους τέσσερις διεθνοποιημένους τομείς που έχουν περάσει την Αξιολόγηση Ταχείας Ακολουθίας Συμβολοσειρών εντός της διεργασίας εφαρμογής τομέα.
Εξωτερικοί σύνδεσμοι
Κατηγορία:Επικοινωνίες στη Σαουδική Αραβία Κατηγορία:Top-level domains
Toppdomän
Λίμνη Κάραλλις
thumb|Δορυφορική εικόνα της Καράλλιδος κατά το 2019
Η λίμνη Κάραλλις (γνωστή και ως Κάραλις, Κάραλλη ή Κάραλη, τουρκικά: Beyşehir Μπέισεχιρ) είναι μεγάλη λίμνη γλυκού νερού στις επαρχίες Ισπάρτας και Ικονίου στη νοτιοδυτική Τουρκία. Είναι η μεγαλύτερη λίμνη γλυκού νερού στην Τουρκία. Η έκταση της Καράλλιδος είναι 650 χλμ², έχει μήκος 45 χλμ και πλάτος 20 χλμ. Στα τούρκικα φέρει το ίδιο όνομα με το κύριο αστικό κέντρο της περιοχής της, το Μπέισεχιρ. Στην αρχαιότητα θεωρούνταν μέρος της αρχαίας Ισαυρίας.
Το μέγιστο βάθος είναι 10 μέτρα.
Το νερό στη λίμνη βρισκόταν στο χαμηλότερο επίπεδο κατά την περίοδο 1960-1990 τον Οκτώβριο του 1975 στα 1121,96 μέτρα, με 64.500 εκτάρια επιφάνειας νερού. Η υψηλότερη στάθμη του νερού την ίδια περίοδο ήταν 1125,50 μέτρα τον Μάρτιο του 1981, με έκταση 74.600 εκτάρια.
Παραπομπές
Κατηγορία:Λίμνες της Τουρκίας
Τυπική γλώσσα
Στα διακριτά μαθηματικά, στη μαθηματική λογική, στη θεωρητική πληροφορική και στη γλωσσολογία, μια τυπική γλώσσα (formal language) ή απλώς γλώσσα είναι η γλώσσα που ορίζεται από ακριβείς μαθηματικούς τύπους, ή τύπους που μπορεί να επεξεργαστεί μια μηχανή. Πιο αναλυτικά, μια γλώσσα ορίζεται ως ένα πιθανώς άπειρο σύνολο από πεπερασμένου μήκους σειρές από στοιχεία προερχόμενα από ένα καθορισμένο, πεπερασμένο σύνολο  (αλφάβητο). Ο κλάδος που μελετά τις ιδιότητες των τυπικών γλωσσών λέγεται θεωρία τυπικών γλωσσών.
Ορισμός
Έστω:
Τότε ορίζουμε ότι:
Παράδειγμα
Συνήθως, μια τυπική γλώσσα αποτελείται από δύο μέρη. Ένα αλφάβητο και κανόνες συντακτικού. Το αλφάβητο είναι οποιοδήποτε σύνολο από σύμβολα. Οι κανόνες του συντακτικού είναι σχέσεις που πρέπει να ικανοποιεί μια συμβολοσειρά από τα σύμβολα αυτά για να θεωρείται μέρος της τυπικής γλώσσας.
Θεωρήστε ένα απλό παράδειγμα, το αλφάβητο {0, 1, 2, 3, 4, 5, 6, 7, 8, 9, +, =}, και τους ακόλουθους συντακτικούς κανόνες:
Υπό αυτούς τους κανόνες, η συμβολοσειρά "23+4=555" ανήκει στη γλώσσα, ενώ η συμβολοσειρά "-234=+" δεν ανήκει. Η τυπική γλώσσα αυτή περιγράφει αριθμούς, καλώς ορισμένες εκφράσεις πρόσθεσης, και καλώς ορισμένες εξισώσεις προσθέσεων, αλλά εκφράζει μόνο το πως φαίνονται (το συντακτικό τους), και όχι το τι σημαίνουν (τη σημασιολογία ή σημαντική τους). Για παράδειγμα, δεν ορίζεται πουθενά στους παραπάνω κανόνες ότι το σύμβολο 0 σημαίνει τον αριθμό μηδέν ή ότι το σύμβολο + σημαίνει πρόσθεση.
Θεωρία τυπικών γλωσσών
Ο κλάδος των μαθηματικών και της επιστήμης υπολογιστών που μελετά αποκλειστικά τη θεωρία της σύνταξης των τυπικών γλωσσών λέγεται θεωρία τυπικών γλωσσών. Στη θεωρία τυπικών γλωσσών, μια τυπική γλώσσα δεν είναι τίποτα παραπάνω από το συντακτικό της. Η θεωρία τυπικών γλωσσών δεν ασχολείται καθόλου με την ερμηνεία, και είναι επομένως τελείως ουδέτερη ως προς το τι εννοούν τα σύμβολα και οι λέξεις. Για παράδειγμα, στη γλωσσολογία, η θεωρία τυπικών γλωσσών μπορεί να εφαρμοστεί ταυτόχρονα σε πολλά διαφορετικά επίπεδα για την περιγραφή μιας γλώσσας:
Προδιαγραφή
Μια τυπική γλώσσα μπορεί να προδιαγραφεί με αρκετούς διαφορετικούς τρόπους, όπως:
Παραδείγματα τυπικών γλωσσών
Παρότι το αλφάβητο είναι πεπερασμένο σύνολο και κάθε συμβολοσειρά έχει πεπερασμένο μήκος, η γλώσσα θα μπορούσε να αποτελείται από άπειρο πλήθος λέξεων (επειδή δεν τέθηκε άνω πέρας στο μήκος των συμβολοσειρών).
Το αλφάβητο έστω ότι είναι το. Παραδείγματα γλωσσών τότε είναι:
w αποτελείται από n πλήθος a, όπου n πρώτος αριθμός \ \}
Πράξεις
Αρκετές πράξεις πάνω σε γλώσσες είναι κοινές, όπως οι πρότυπες πράξεις συνόλων: ένωση, τομή και συμπλήρωση. Μια άλλη τάξη πράξεων είναι η εφαρμογή των πράξεων των συμβολοσειρών, στα επιμέρους στοιχεία δυο γλωσσών.
Για παράδειγμα, αν L_{1} και L_{2} είναι γλώσσες που ορίζονται πάνω σε ένα κοινό αλφάβητο, τότε:
Τέτοιες πράξεις χρησιμοποιούνται στη διερεύνηση της κλειστότητας σε σύνολα γλωσσών. Ένα σύνολο γλωσσών είναι κλειστό ως προς μια πράξη, όταν η πράξη αυτή εφαρμοζόμενη σε γλώσσες του συνόλου, δίνει πάντοτε γλώσσα που ανήκει στο ίδιο σύνολο. Για παράδειγμα, οι γλώσσες χωρίς συμφραζόμενα είναι κλειστές ως προς την ένωση την συνένωση και την τομή με κανονικές γλώσσες, αλλά όχι ως προς το συμπλήρωμα.
Αναφορές
Κατηγορία:Τυπικές γλώσσες Κατηγορία:Μαθηματική λογική Κατηγορία:Θεωρητική πληροφορική
Temari
Η Temari είναι ένας φανταστικός χαρακτήρας στη σειρά anime και manga Naruto. Κατάγεται από το Sunagakure no Sato (Κρυμμένο Χωριό της Άμμου) στη Χώρα του Αέρα και είναι κόρη του αρχηγού του, του Τέταρτου Kazekage. Παράλληλα είναι αδελφή των Gaara και Kankurou. Στην Ιαπωνία, Temari ονομάζεται μια παραδοσιακή μορφή τέχνης, που περιλαμβάνει την κατασκευή παιχνιδιών από ύφασμα σε σχήμα μπάλας.
Γενικές Πληροφορίες
Η Temari, αν και δείχνει προστατευτική απέναντι στα αδέλφια της, έχει την τάση να είναι πολύ σκληρή απέναντι στους αντιπάλους της στη μάχη, συχνά περιπαίζοντάς τους και χτυπώντας ανελέητα. Επιπροσθέτως έχει δείξει πως διαθέτει υψηλή νοημοσύνη και μεγάλη αναλυτική ικανότητα, αν και όχι του ίδιου διαμετρήματος με αυτή του Nara Shikamaru. Ο τελευταίος, τη δεύτερη φορά που την είδε σε δράση, εξέφρασε την άποψη πως η Temari είναι πιο τρομακτική ακόμη κι από τη μητέρα του. Η ίδια δείχνει ανάλγητη όσον αφορά τη συναισθηματική πίεση των αποστολών και μάλιστα, κάποια φορά που ο Shikamaru ήταν σε άσχημη ψυχολογική κατάσταση εξαιτίας μιας αποστολής, τον επέκρινε ρωτώντας τον αν έχει περάσει συναισθηματική εκπαίδευση. Ωστόσο η Temari κρύβει και μια βαθιά συναισθηματική πλευρά. Άλλωστε σύμφωνα με τα επίσημα βιβλία της σειράς, αγαπημένο της χόμπι είναι η βοτανική. Επιπλέον μαθαίνοντας για επικείμενο πόλεμο της χώρας της, εκφράζει βαθιά φιλειρηνικά αισθήματα.
Στη μάχη, η Temari ειδικεύεται στην επίθεση από απόσταση, χρησιμοποιώντας ως πανίσχυρο όπλο τη μεταλλική βεντάλια της. Πάνω σε αυτήν υπάρχουν τρεις κύκλοι σε ίσες αποστάσεις τους οποίους αποκαλεί «αστέρια»(ή «φεγγάρια»). Κάθε φορά που ανοίγει τη βεντάλια της λίγο παραπάνω αποκαλύπτοντας κι από ένα αστέρι, η δύναμή της αυξάνεται κατακόρυφα. Ξεκινά τη μάχη έχοντάς τη κλειστή και την ανοίγει σταδιακά. Όταν φτάσει στο τρίτο και τελευταίο αστέρι, αποτελειώνει τον αντίπαλό της με την τεχνική Kamaitachi no Jutsu (Τεχνική Κοψίματος με Ανεμοστρόβιλο). Με τη χρήση του αέρα, προκαλεί σοβαρά κοψίματα στον αντίπαλό της ή αμύνεται από μεταλλικά όπλα. Επιπλέον, χρησιμοποιεί και τη βεντάλια κλειστή σαν ρόπαλο, χτυπώντας τους αντιπάλους της σε μάχη σώμα με σώμα. Από ό,τι φάνηκε στο anime μπορεί επίσης να πετά καβαλώντας τη βεντάλια, πράγμα που μάλλον κάνει περισσότερο για να φοβίσει τον αντίπαλο παρά ως μέσο μεταφοράς. Τέλος, η Temari γνωρίζει και τεχνική επίκλησης. Απλώνοντας λίγο αίμα πάνω στη βεντάλια, καλεί ένα πλάσμα με το όνομα Kamatari. Αυτό μοιάζει με νυφίτσα που κουβαλά δρεπάνι, και έχει εμπνευστεί από τον παραδοσιακό ιαπωνικό δαίμονα Kamaitachi.
Παιδική Ηλικία & Σχέση με τα Αδέλφια της
Η Temari είναι η μεγαλύτερη κόρη του Τέταρτου Kazekage, ισχυρότερου άνδρα του Χωριού της Άμμου. Διαθέτει επίσης δύο μικρότερους αδελφούς, τον Kankurou και τον Gaara. Στη γέννηση του τελευταίου πέθανε η μητέρα της, Karura, όταν η Temari ήταν μόλις τριών ετών. Η Karura δόθηκε ως θυσία από το χωριό για να σφραγιστεί ο δαίμονας Shukaku μέσα στο σώμα του Gaara. Καθώς το «πείραμα» αυτό δεν είχε τα επιθυμητά αποτελέσματα, ο Gaara εξελίχθηκε σε αντικείμενο φόβου για το χωριό και ο ίδιος του ο πατέρας προσπάθησε να τον εξολοθρεύσει. Ο Gaara από άμυνα εξελίχθηκε σε διαταραγμένο ψυχικά δολοφόνο, εντείνοντας την σχέση μίσους με το Χωριό του. Μέσα σε ένα τέτοιο δυσλειτουργικό περιβάλλον, τα τρία αδέλφια δεν ανέπτυξαν ισχυρούς δεσμούς αγάπης. Ωστόσο εισήχθησαν στην ίδια ομάδα  Genin υπό την καθοδήγηση του Baki.
Το κλίμα στην ομάδα δεν ήταν και το καλύτερο και το μόνο που έδενε τα τρία αδέλφια ήταν ο φόβος, η υπεροχή των ικανοτήτων τους έναντι των άλλων ομάδων και η προσήλωση στην αποστολή που τους είχε ανατεθεί. Η Temari δεν δείχνει να έχει κάποιο ιδιαίτερο πρόβλημα με τον Kankurou. Συχνά τον συμβουλεύει σχετικά με τη συμπεριφορά του και ηρεμεί την παρορμητική του φύση. Όσον αφορά το Gaara, τον φοβάται κάπως λιγότερο από ό,τι όλοι οι υπόλοιποι και προσπαθεί κατά περιπτώσεις να του δείξει αδελφικά αισθήματα και να τον συγκρατεί, στο μέτρο που της το επιτρέπουν τα δολοφονικά του ένστικτα.
Εξετάσεις: 1ος Άθλος
Η Temari πέρασε με επιτυχία το γραπτό διαγώνισμα, εφόσον ο Kankurou της πέρασε μυστικά στο θρανίο ένα μικροπάπυρο με τις απαντήσεις.
Εξετάσεις: 2ος Άθλος
Η Ομάδα Baki εισέρχεται σε ένα επικίνδυνο δάσος με αποστολή να κλέψει από κάποια άλλη ομάδα έναν πάπυρο και κατόπιν να φτάσει στον πύργο που υπήρχε στο κέντρο του. Στο δρόμο συναντά μια ομάδα από το Amegakure (Κρυμμένο Χωριό της Βροχής), την οποία ο Gaara εξουδετερώνει ήρεμα και με ανατριχιαστικό τρόπο. Κι ενώ ο Kankurou είναι της γνώμης πως αφού η ομάδα αυτή κατείχε το σωστό πάπυρο ήταν ώρα να πάνε στον πύργο, ο Gaara διαισθάνθηκε την παρουσία της ομάδας Kurenai και αποφασίζει πως δεν χόρτασε φονικό. Ακολουθεί μια σύντομη αντιπαράθεση ανάμεσα στους δύο, όπου και αποκαλύπτεται για πρώτη φορά στη σειρά πως τα τρία παιδιά είναι αδέλφια. Ωστόσο ο Gaara αναφέρει πως ποτέ δεν σκέφτηκε τους άλλους δύο σαν αίμα του και πως αν το παρατραβούσαν θα τους σκότωνε. Η Temari πιο ψύχραιμη, μίλησε απαλά στο Gaara ησυχάζοντας τον, ζητώντας του να φύγουν ήρεμα σαν χάρη προς τη μεγαλύτερη αδελφή του. Αφού ο Gaara τους κόβει το αίμα με μια ξαφνική κίνηση, τελικά αποφασίζει να την ακούσει. Η ομάδα φτάνει στον πύργο περίπου μιάμιση ώρα μετά την έναρξη του πενταήμερου αγωνίσματος, χωρίς καν να λερώσει τα ρούχα της, καταρρίπτοντας κατά τέσσερις ώρες το παλιό ρεκόρ.
Οι Προκριματικοί
Μετά το δεύτερο αγώνισμα, οι επιτυχόντες χωρίζονται απρόσμενα σε ζευγάρια αντιπάλων με σκοπό να παλέψουν και να μειωθεί ο αριθμός τους στο μισό. Η Temari παρακολουθεί όλους τους αγώνες σχολιάζοντας ανάλογα με τα αδέλφια της, που θεωρούν την πρόκρισή τους δεδομένη. Η ίδια ζευγαρώνει με την Tenten από το Konohagakure. Της μιλά ιδιαίτερα προσβλητικά, πειράζοντάς την συνεχώς για τον όποιο δισταγμό της. Η μάχη δεν υπάρχει αναλυτικά στο manga, ωστόσο στο anime παρουσιάζεται ολοκληρωμένη. Οι τεχνικές της Tenten βασίζονται στη χρήση όπλων όπως shuriken και kunai. Κατ’ επέκταση, τα jutsu με άνεμο της Temari είναι φυσικός εχθρός γι’ αυτήν. Η Temari αφήνει την αντίπαλό της να δοκιμάσει όσες επιθέσεις θέλει, αποκρούοντάς της όλες με ευκολία και αποκαλύπτοντας κάθε φορά κι από ένα «αστέρι» στη βεντάλια της. Παράλληλα δε σταματά να την περιπαίζει για να της σπάσει το ηθικό. Τελικά εξαπολύει εναντίον της την τεχνική Ninpou Kamaitachi (Επίθεση με Ανεμοστρόβιλο) και τελειώνει τη μάχη με την Tenten να πέφτει χτυπώντας άσχημα πάνω στην γιγάντια βεντάλια της. Για να την περιπαίξει περισσότερο, την πετά πάνω στα όπλα της που ήταν σκορπισμένα με επικίνδυνο τρόπο στο πάτωμα. Την προλαβαίνει τελευταία στιγμή ο Lee και την πιάνει στον αέρα, επιτιθέμενος στην Temari για την ανόσια συμπεριφορά της απέναντι σε κάποια που έπαιξε τίμια με όλες της τις δυνάμεις. Η αντιπαράθεση αυτή οδήγησε σε λεκτική διαμάχη μεταξύ Lee και Gaara, που μεταφέρθηκε έπειτα και στον αγωνιστικό χώρο, εφόσον από τύχη κλήθηκαν να παλέψουν μεταξύ τους. Εκεί η Temari φοβήθηκε για πρώτη φορά βλέποντας τον αδελφό της να συναντά για πρώτη φορά σθεναρή αντίσταση, πράγμα που πιθανόν να τον έκανε να εξαπολύσει απερίσκεπτα το Shukaku. Τελικά όμως, ολόκληρη η ομάδα Baki πέρασε στο επόμενο στάδιο με επιτυχία.
Ο Ενδιάμεσος Μήνας
Πριν το τελικό αγώνισμα δόθηκε ένας μήνας προετοιμασίας στους αντιπάλους και η ομάδα της Temari τον πέρασε στην Konoha διαμένοντας σε κάποιο ξενοδοχείο. Τα μέλη της ομάδας δεν θεώρησαν προς είχαν ανάγκη να προπονηθούν άλλο. Η ίδια η Temari θεωρεί πως αποκλείεται να χάσει από τον Shikamaru, που ήταν ο προγραμματισμένος της αντίπαλος. Ο Kankurou επεσήμανε πως η Temari είχε αργήσει αρκετά να λάβει μέρος στις εξετάσεις και πως θα γινόταν εύκολα Chuunin. Ωστόσο εκείνη ακούγοντας τη φράση αυτή σκέφτηκε κάτι άλλο. Τη μέρα που πίσω στο σπίτι τους, ο sensei τους τούς αποκάλυψε τον πραγματικό λόγο αποστολής τους στους αγώνες.
Πριν χρόνια, οι Χώρες της Φωτιάς και του Αέρα υπέγραψαν συνθήκη ειρήνης. Ακολούθως ο φεουδάρχης της Χώρας του Αέρα διέταξε τον παροπλισμό μεγάλου αριθμού νίντζα του Κρυμμένου Χωριού της Άμμου (Sunagakure). Ως αποτέλεσμα το Χωριό αποδυναμώθηκε και ακόμα και ο ίδιος ο άρχοντας παράγγελνε αποστολές από το Konohagakure. Προκειμένου να επιβιώσουν, οι νίντζα της Άμμου αναγκάστηκαν να αναπτύξουν τις ικανότητες των δικών τους πάρα πολύ και έκαναν και πειράματα, σαν αυτό που δημιούργησε το Gaara. Και εσχάτως, σε συνεννόηση με το Otogakure (Κρυμμένο Χωριό του Ήχου), σχεδίαζαν να επιτεθούν και να κυριεύσουν το Konohagakure σπάζοντας τη συνθήκη.
Στο άκουσμα αυτού του σχεδίου, η Temari είχε στενοχωρηθεί και έφερε αντιρρήσεις. Οι τελευταίοι πόλεμοι είχαν φέρει φρίκη και είχαν στερήσει πολλές ζωές. Δεν ένιωθε σωστό να γίνει αυτό και πάλι. Ο sensei της είπε πως ήταν θέμα επιβίωσης και διαταγή του πατέρα τους, Τέταρτου Kazekage, και από κει πέρα η αποστολή εξαρτιόταν πολύ από την πορεία των τριών αδερφών στις εξετάσεις.
Αυτά σκεφτόταν και στο παρόν η Temari και ένιωθε ανήσυχη για το μέλλον. Όμως βάζοντας το συμφέρον της Χώρας της μπροστά, δεν είχε ξαναπαραπονεθεί. (Σημείωση: Στο manga αυτά παρουσιάζονται σαν αναμνήσεις του Baki.) Τη σύντομη ανάπαυλα του ενός μήνα, τάραξε μια σύντομη εξαφάνιση του Gaara, που ξέφυγε της επίβλεψης των δύο μεγαλύτερων παιδιών. Αυτό θύμωσε εξαιρετικά το sensei τους, γιατί αν ο Gaara έμπλεκε σε φασαρίες ή, χειρότερα, αν εξαπέλυε το Shukaku, το σχέδιο πήγαινε χαμένο.
Εξετάσεις: 3ος Άθλος
Το τελευταίο γεγονός των αγώνων διεξήχθη στο κατάμεστο στάδιο της Konoha, παρουσία των Τρίτου Hokage και του πατέρα της Temari, του Kazekage. Στον πρώτο αγώνα τα αδέλφια παρακολούθησαν την εμφάνιση του Kyuubi κατά τη μάχη του Naruto με τον  Neji. Ο δεύτερος αγώνας ήταν του Kankurou, αλλά αυτός παραιτήθηκε για να μην αποκαλύψει εκεί και τότε τις τεχνικές του. Οπότε ήρθε η σειρά της Temari. Αντίπαλός της ήταν ο Nara Shikamaru, που συμμετείχε στη μάχη σχεδόν με το ζόρι. Βλέποντας τον διστακτικό να παλέψει, η Temari επιτέθηκε πρώτη, χρησιμοποιώντας τη βεντάλια της σαν ρόπαλο. Απροσδόκητα όμως, ο Shikamaru είχε αλλάξει θέση. Έπειτα κρύφτηκε σε κάποια δέντρα. Καθώς και οι δύο μαχητές είχαν ειδίκευση στη μάχη από απόσταση, φρόντιζε ο ένας να μένει έξω από το βεληνεκές του άλλου. Ο Shikamaru χρησιμοποιεί μια τεχνική διαχείρισης της σκιάς του με σκοπό να «συλλάβει» τα πόδια του αντιπάλου. Με τον τρόπο αυτό τον αιχμαλώτιζε και το σώμα του ήταν πλέον αναγκασμένο να μιμείται τις κινήσεις του Shikamaru.
Στην παρούσα φάση ο τελευταίος εξακολουθούσε να μην κάνει απολύτως τίποτε, και η Temari αδυνατούσε να τον βγάλει με την Τεχνική Κοψίματος με Ανεμοστρόβιλο από τα δέντρα. Ώσπου ξαφνικά ο Shikamaru αντέδρασε χρησιμοποιώντας τη σκιά του. Η Temari με την αναλυτική της δεινότητα κατάλαβε πως σκόπιμα ο Shikamaru έτρωγε χρόνο, γιατί όσο περνούσε το απόγευμα, τόσο μάκραιναν οι σκιές στο γήπεδο και μπορούσε να τις χρησιμοποιήσει υπέρ του. Τότε η Temari άρχισε να υπολογίζει με ακρίβεια ξανά και ξανά χρόνο και αποστάσεις, προκειμένου ο Shikamaru να μην την φτάνει. Τότε εκείνος, έχοντάς την απασχολημένη να κοιτά τα πόδια της, της επιτέθηκε από αέρος. Έφτιαξε ένα αυτοσχέδιο αλεξίπτωτο με την μπλούζα του για να παράγει σκιά. Η Temari το κατάλαβε τελευταία στιγμή και μετακινήθηκε πλαγίως σε άλλη θέση. Τότε αποφάσισε να κρυφτεί πίσω από τη βεντάλια της, να παράγει έναν κλώνο σαν αντιπερισπασμό και να επιτεθεί ξανά. Ωστόσο δεν πρόλαβε να εφαρμόσει το σχέδιο καθώς το σώμα της δεν υπάκουγε πια. Προβλέποντας όλη την εξέλιξη της μάχης από την αρχή, ο Shikamaru την οδήγησε ανάμεσα σε δύο τρύπες στο έδαφος, τις οποίες συνέδεε ένα τούνελ και που είχαν δημιουργηθεί πριν από το Naruto. Χρησιμοποιώντας τη σκιά μες το τούνελ, ο Shikamaru έπιασε την Temari απροετοίμαστη. Έπειτα περπάτησε μπροστά αναγκάζοντας την Temari να κάνει το ίδιο. Βλέποντας τον να σηκώνει το χέρι του, η Temari έκανε το ίδιο και απλά περίμενε κάποιο τελειωτικό χτύπημα. Αναπάντεχα, ο Shikamaru δεν έκανε κάτι αλλά παραιτήθηκε λέγοντας απλά πως του τέλειωσε το chakra, αφήνοντας όλο το στάδιο με το στόμα ανοικτό.
Αν και η δικαιολογία αυτή ήταν εν μέρει αλήθεια, η Temari εκτίμησε πολύ το Shikamaru από τότε και πολύ αργότερα στη σειρά δείχνουν να διατηρούν σχέση φιλίας. Ανάμεσα στους fan της σειράς, είναι αγαπημένο σενάριο μια πιθανή εξέλιξη της φιλίας σε έρωτα.
Ο αγώνας που ακολούθησε ήταν αυτός του Gaara με τον Uchiha Sasuke, που επιφύλασσε για την Temari τη δυσάρεστη έκπληξη να δει τον αδερφό της να τραυματίζεται και να αιμορραγεί για πρώτη φορά στη ζωή του. Η μάχη αυτή, τη στιγμή που ο Gaara έδειχνε να καταρρέει διακόπηκε από την εισβολή στην Konoha, των δυνάμεων της Άμμου και του Ήχου.
Μάχη στο Δάσος
Ο Baki διατάζει τους Temari και Kankurou να πάρουν το Gaara από το γήπεδο και να τον φροντίσουν μέχρι να εξοικονομήσει δυνάμεις και να μπορέσει να απελευθερώσει το Sukaku. Καταλήγουν στο δάσος, ο Sasuke όμως τους ακολουθεί. Κάποτε τους προλαβαίνει και η Temari φωνάζει στο Kankurou να συνεχίσει μόνος και να αφήσει το ζήτημα σε εκείνη. Προσπαθεί να κρύψει την ταραχή της πίσω από κάποιο σχόλιο, ότι άλλωστε ο Sasuke είναι ο τύπος της, ωστόσο στο μυαλό της τον φοβάται μετά από αυτό που έκανε στον ανίκητο Gaara. Τον φέρνει σε δύσκολη θέση με τις τεχνικές της βεντάλιας της, κατανοώντας πως αυτός θα θέλει να κάνει οικονομία στο chakra του για τη μάχη με το Gaara. Πράγματι ο Sasuke χρησιμοποιεί εναντίον της τεχνικές φωτιάς. Η Temari καταφέρνει να σωθεί και για λίγο τον ξεγελά πετυχαίνοντάς τον με μερικά kunai στο στήθος. Τελικά είχε απλά χτυπήσει ένα ξύλο, αφού ο Sasuke χρησιμοποίησε την Τεχνική Αντικατάστασης. Το ίδιο ξύλο είναι παγιδευμένο με εκρηκτικά και η Temari εκτινάσσεται πίσω χτυπώντας άσχημα.
Παρακάτω προλαβαίνει τα αδέλφια της ακριβώς τη στιγμή που τους σταματά πάλι ο Sasuke. Ο Kankurou νιώθει ανακούφιση γιατί την είχε για νεκρή, αλλά η Temari φανερά ταλαιπωρημένη ισχυρίζεται πως είναι εντάξει. Αυτή τη φορά παίρνει η ίδια το Gaara και μένει πίσω ο αδελφός της. Λίγο παρακάτω σταματά αφού της το ζητά αχνά ο Gaara και προσπαθεί να του φροντίσει το τραύμα. Εκείνος όμως, νιώθοντας και πάλι το Sasuke την καλεί να φύγει από τη μέση και την πετά βίαια στο πλάι.
Από κει και πέρα η Temari έμεινε τρομοκρατημένος θεατής στα γεγονότα που ακολούθησαν. Στη μάχη του Gaara με τον Sasuke και κατόπιν με το Naruto, στην εμφάνιση του Shukaku σε πλήρη μορφή, στην αποτυχία της αποστολής. Όλη αυτή την ώρα προσευχόταν να μη συμβεί τίποτα κακό, φοβούμενη τη μεταμόρφωση του Gaara περισσότερο από οποιοδήποτε εχθρό. Όταν η μάχη τελείωσε, πήγε με τον Kankurou και μάζεψε τον αδύναμο πια Gaara και ήρθε σε συμφωνία με το Sasuke ώστε να διαφύγουν όλοι με ασφάλεια χωρίς μάχη. Στη διάρκεια της διαδρομής, ο Gaara συγκλονισμένος από τα διδάγματα της μάχης του με το Naruto, ψιθύρισε στα αδέλφια του την πρώτη του ειλικρινή συγγνώμη.
Temari εναντίον Tayuya
Μετά τα ατυχή γεγονότα στην Konoha, αποδείχθηκε πως το Χωριό του Ήχου είχε ξεγελάσει αυτό της Άμμου. Ο αρχηγός του και πατέρας της Temari βρέθηκε νεκρός. Η Άμμος ζήτησε να συνθηκολογήσει με την Konoha και υπογράφηκε νέα συνθήκη. Ο Gaara, επειδή του ζητήθηκε κι επειδή ήθελε να ξεπληρώσει το ηθικό του χρέος στο Naruto, πήρε τα αδέρφια του και έτρεξε σε βοήθεια της ομάδας που οδήγησε ο Shikamaru στην αποστολή επαναφοράς του Sasuke στην Konoha.
Η Temari ήταν αυτή που στάθηκε πλάι στο Shikamaru στη μάχη του με την Tayuya από το Otokagure. Του ζήτησε να περιγράψει την κατάσταση κι εκείνος εξήγησε πως η αντίπαλός τους χρησιμοποιούσε τον ήχο από το φλάουτό της για να παράγει genjutsu. Κατόπιν της πρότεινε να διαφύγουν καθώς η Tayuya ήταν πολύ επικίνδυνη. Η Temari περιπαιχτικά του είπε πως ζήτησε περιγραφή της κατάστασης κι όχι τη γνώμη του. Όπως αποδείχτηκε ο αέρας ήταν φυσικός εχθρός του ήχου και η Temari βρέθηκε σε πλεονέκτημα. Με τεχνική επίκλησης κάλεσε το Kamatari, μια μυθική δρεπανηφόρα νυφίτσα, που διέλυσε αμέσως μεγάλο μέρος του δάσους θάβοντας την Tayuya κάτω από σωρό δέντρα και σκοτώνοντάς τη. Με ένα αθώο χαμόγελο ρώτησε το Shikamaru πώς του φάνηκε κι εκείνος έκπληκτος σκέφτηκε πως η κοπέλα ήταν πιο τρομακτική κι από τη μητέρα του. Εν τούτοις μιας και τον βοήθησε μάλλον αρκούσε να την ευχαριστήσει προς το παρόν.
Temari και Shikamaru
Φεύγοντας από την Konoha, τα τρία αδέρφια ξεπροβοδίστηκαν από το Shikamaru. Εκείνος δεν έβρισκε τη σωστή αποχαιρετιστήρια φράση. Τότε η Temari αποκαλώντας τον χαϊδευτικά κλαψιάρικο μωρό, είπε πως θα ξανάρθουν αν συμβεί κάτι και τότε θα έχει την ευκαιρία να το πει σωστά. Ο Shikamaru βρήκε να της πει πως μιλά πολύ και πως γι’ αυτό οι γυναίκες είναι τόσο... αλλά δεν ολοκλήρωσε τη φράση του.
Μέρος Δεύτερο
Κατά τη διάρκεια του χρονικού άλματος, η Temari ανήλθε στη βαθμίδα των Jounin και ανέλαβε να λειτουργεί σαν διπλωματικός σύνδεσμος μεταξύ των Χωριών του Φύλλου και της Άμμου. Φορά πλέον ένα μακρύτερο ένδυμα που δένει στη μέση, το οποίο μοιάζει πολύ με κιμονό, φορά την προμετωπίδα της κανονικά στο μέτωπο κι όχι στο λαιμό όπως παλιότερα και έχει προσθέσει και γάντια. Εξακολουθεί να κουβαλά τη μεταλλική βεντάλια της.
Εισαγωγή
Η Temari κάνει την επανεμφάνιση της μόλις στο τρίτο κεφάλαιο του δεύτερου μέρους, το 247, όπου εθεάθη από το Naruto και τη Sakura να περπατά στους δρόμους της Konoha με το Shikamaru. Ο Naruto τους ρωτά πονηρά αν έχουν βγει ραντεβού. Η Temari τον ρωτά αν αστειεύεται και πως ποτέ δεν θα έβγαινε με κάποιον σαν το Shikamaru. Εξηγεί πως υπάρχουν νέες εξετάσεις για Chuunin και πως σαν σύνδεσμος μεταβαίνει από το ένα χωριό στο άλλο. Ο Shikamaru προσθέτει πως του ανατέθηκε θέση εξεταστή και γι’ αυτό κλήθηκε να επικοινωνήσει με την απεσταλμένη της Άμμου.
Η Απαγωγή του Gaara
Πίσω στη Suna ο Gaara πέφτει θύμα απαγωγής από τους Akatsuki που θέλουν να του αποσπάσουν το Shukaku. Ο Kankurou τρέχει στο κατόπι τους αλλά το σώμα του μολύνεται με θανατηφόρο δηλητήριο. Ακριβώς εκείνη τη στιγμή η Temari παρατηρεί την κούπα από την οποία πήγαινε να πιει να ραγίζει. Αν και δεν πίστευε σε τέτοια πράγματα, το λαμβάνει σαν κακό οιωνό. Η ομάδα Kakashi ειδοποιημένη για την κρίση ξεκινά με αποστολή από την Tsunade να βοηθήσει. Στο δρόμο συναντούν την Temari που ανήσυχη αποφάσισε να γυρίσει σπίτι και την ενημερώνουν για την απαγωγή του Gaara.
Ξεκινούν όλοι μαζί ταχύτατα και στο δρόμο η Temari είναι πολύ ανήσυχη. Παράλληλα ακούει την εξομολόγηση του Naruto πως, όπως και ο Gaara, αποτελεί το δοχείο ενός δαίμονα και από τα λόγια του αρχίζει να νιώθει το πόσο μόνος ήταν τόσα χρόνια ο μικρός της αδερφός. Βλέποντας την πονεμένη αποφασιστικότητα του Naruto να βοηθήσει με κάθε κόστος, από μέσα της τον ευχαριστεί. Στη Suna με τρόμο μαθαίνει πως κινδυνεύει και ο Kankurou, και τρέχει στο πλάι του. Προς μεγάλη της ανακούφιση η Sakura τον θεράπευσε με επιτυχία. Όταν ο Kakashi φεύγει με την ομάδα του για να βρει τους Akatsuki, η Temari θέλει να ακολουθήσει. Ωστόσο η Chiyo της αναθέτει να μείνει να υπερασπιστεί την ασφάλεια του Χωριού και πήγε εκείνη στη θέση της.